Waje

Aituaje Aina Vivian Ebele Iruobe (anajulikana kitaaluma kama Waje, kifupi cha "Words Aren't Just Enough"; amezaliwa 1 Septemba 1981) ni mwimbaji kutoka Nigeria. Alianza kutambulika baada ya kushirikishwa kwenye toleo jipya la wimbo wa P-Square “Omoge Mi”. Waje pia alishirikishwa kwenye wimbo maarufu wa kundi hilo wa mwaka 2008 ulioitwa “Do Me”. Aidha, alicheza sauti kwenye wimbo wa Banky W “Thief My Kele” na M.I “One Naira”.  

Mwaka 2016, Waje alikuwa mmoja wa majaji wanne kwenye msimu wa kwanza wa The Voice Nigeria. Mwaka 2018, alionekana kwenye msimu wa mwisho wa tamthilia ya Africa Magic Battleground.

 Maisha ya awali na elimu 
Waje alizaliwa tarehe 1 Septemba 1981 mjini Akure, Jimbo la Ondo, Nigeria. Pia ndiye mzaliwa wa kwanza katika familia yake. Alikulia mjini Benin City baada ya wazazi wake kuhamia huko. Wazazi wake walitalakiana akiwa bado mdogo, jambo lililomletea changamoto katika maisha yake ya utotoni.

Alipata ujauzito wakati akifanya mitihani ya mwisho ya cheti cha sekondari. Hakumwambia mama yake hadi alipokuwa mjamzito wa miezi mitano. Kwa sababu ya ujauzito nje ya ndoa, alisimamishwa kwa muda kuimba kwenye kwaya ya kanisa lao.

Alikuwa akiimba nyimbo za Kiinjili ambazo zilimfurahisha Askofu Mkuu Benson Idahosa, ambaye alimsaidia wakati wote wa masomo yake ya sekondari. Baadaye, Waje alihamia Nsukka kusoma katika Chuo Kikuu cha Nigeria, Nsukka, ambako alipata shahada ya Kazi ya Jami]. Ili kuboresha kipaji chake cha kuimba, alisikiliza wanamuziki kama Whitney Houston na Aretha Franklin.

Marejeo

Jamii:Waimbaji wa Nigeria
jamii:watu walio hai
jamii:WikiMonthly Edit-a-thon Kilimanjaro